इंजीनियर दूल्हे-असिस्टेंट प्रोफेसर दुल्हन की शादी में लगा बुक स्टाॅल, मेहमानों ने खरीदीं 9 हजार की किताबें

होशियारपुर. इंजीनियर दूल्हे संदीप सिंह सहोता और पंजाबी की असिस्टेंट प्रोफेसर दुल्हन कौरपाल ने अपनी शादी रविवार को एक नए अंदाज में की। गांव भारटा-गणेशपुर में शादी की तैयारियां आम शादी की तरह ही थीं, लेकिन अंदर आयोजन स्थल का नजारा कुछ अलग सा था। डीजे की बजाय साहित्यकारों, कवियों और शेर-ओ-शायरी से बारातियों और घरातियों का मनोरंजन किया गया। खाने-पीने के स्टॉल के साथ किताबों का स्टॉल भी लगाया गया।

शादी में मेहमानों ने कवियों की रचना और गजल पर भांगड़ा किया। दो स्टॉल पंजाबी साहित्य और अन्य किताबों के भी लगाए। मेहमानों ने पंजाबी साहित्य की तारीफ की। प्रोग्राम में आए 455 मेहमानों ने करीब 9,000 रुपए की किताबें खरीदीं।

परिवार को पढ़ने का शौक, इसी से आइडिया आया